**Станислав Геннадьевич Буянский** (6 маусым 1980, Алабино, Мәскеу облысы) — ресейлік заңгер, заң ғылымдарының кандидаты, Мәскеу облысы прокурорының бұрынғы орынбасары. Қаржылық-экономикалық білім беру ұйымдары халықаралық ассоциациясының «Экономикалық қызметті құқықтық реттеу» комитетінің төрағасы. Нархоз Университетінің Заң және әлеуметтік ғылымдар мектебінің деканы, 2020 жылдан бастап Нархоз Университетінің ректор міндетін атқарушы болып тағайындалды.

Өмірбаяны
---------

2002 жылы Мәскеу қаржы-заң академиясын заңгер мамандығы бойынша бітірді. 2006 жылы Буянский заң ғылымдарының кандидаты диссертациясын қорғады. Ол прокуратурада ерекше маңызды істер бойынша тергеуші, Ресей Федерациясы Бас прокуратурасының халықаралық-құқықтық бөлімінің халықаралық тергеу тапсырмаларын орындау бөлімінің прокуроры, Можайск қаласының прокуроры қызметтерін атқарған.

2009 жылдың тамыз айында Ресейдің Бас прокуроры Юрий Чайка Буянскийді Мәскеу облысы прокурорының орынбасары қызметіне тағайындады. Арнайы режимді объектілерде, федералдық қауіпсіздік саласында және экстремизмге қарсы іс-қимылдарда заңдардың орындалуын қадағалады. 2010 жылы маусым айының басында Буянский өз өтініші бойынша Мәскеу облысы прокурорының орынбасары қызметінен кетті. Мәскеу маңындағы казинолар ісі бойынша басты куәгер ретінде болды.

2015-2018 жылдары Ресей Федерациясының Үкіметі жанындағы Қаржы Университетінің, «Тәуекелдерді талдау және экономикалық қауіпсіздік» кафедрасы бастығының орынбасары, «Кәсіпкерлік субъектісінің қызметіндегі комплаенс-бақылау» магистрлік бағдарламасының жетекшісі лауазымдарын атқарды.

2018 жылы Пенсильвания штатының Университетінің Заң мектебінде LL.M. дәрежесін алды.

2019 жылдан бастап Нархоз Университетінің Заң және әлеуметтік ғылымдар мектебінің деканы, 2020 жылдан бастап ректор міндетін атқарушы.

Университетте академиялық адалдықты нығайтуға және оқытушылардың академиялық еркіндігін кеңейтуге бағытталған бірқатар реформалар жүргізді. Ұйымдастырушылық реформаны бастады, сол реформа шеңберінде президент пен провост қызметтерін бір мезгілде енгізе отырып, ректор қызметі жойылды.

Ғылыми жұмыс
------------

Станислав Буянский өлім жазасы мәселесі бойынша алғашқы студенттік жұмысынан кейін сот пен прокуратура қызметіне қатысты құқықтық мәселелерді әзірледі. Құқықтану саласындағы кең мәселелер бойынша сарапшы ретінде әрекет етеді. Соңғы жылдары ол экономикалық қауіпсіздік, тәуекелдерді басқару және комплаенс мәселелерімен айналысады, ғылыми мақалалар жазады және бұқаралық ақпарат құралдарында Қазақстан мен әлемдегі білім беру саласын одан әрі дамыту бағыттары туралы пікірлерін жариялайды.

Дереккөздер
-----------

1. 1 2 3 4 5  Прокурор уволен после попытки свидания с Медведевым  (орыс.).  Свободная Пресса. Тексерілді, 27 желтоқсан 2020.
2. ↑  Университетский преподаватель в цифровой среде обучения. Тексерілді, 15 мамыр 2021.
3. 1 2 3 4  Ректорат. Тексерілді, 27 желтоқсан 2020.
4. 1 2  Станислав Буянский, Нархоз: Мы перейдём от вертикали власти к матричной структуре управления  (орыс.).  Информбюро КЗ. Тексерілді, 27 желтоқсан 2020.
5. ↑  Это не прокуратура, а щелковская преступная группировка (18 мамыр 2011). Тексерілді, 27 желтоқсан 2020.
6. 1 2  Станислав Буянский. О специалистах по экономической безопасности и риск-менеджерах. Тексерілді, 15 мамыр 2021.